**Kylätalon Turvallisuussuunnitelma vinkit**

**- mitä tulee huomioida**

**Tärkeitä asioita kylätalon pelastussuunnitelmaan ovat mm:**

* Huomioi **onko rakennus majoituskäytössä**, vaikka vain satunnaisesti
* Kiinteistön **OSOITE** ja **PAIKANNUSKOORDINAATIT**
* **YHTEYSTIEDOT** ja **YHTEYSHENKILÖ** + varahenkilö
(tarvittaessa saatava aina joku ”talon väestä” kiinni)
* **HÄTÄNUMERO** näkyviin! (hätääntyneenä kokeneinkin saattaa miettiä mihin numeroon soittaa jos tarvitsee ambulanssia, palokuntaa tai poliisia)
* **Laitetaanko rakennuksessa ruokaa tai lämmitetäänkö tilaa uuneilla?**Eli millaiset uunit ja onko esimerkiksi huolehdittu nuohoukset?
* Talolle on hankittu **alkusammutusvälineitä** (palovaroittimia, sammutuspeite keittiöön sekä neste- ja/tai jauhesammuttimia muualle rakennukseen) ja ne ovat **SAATAVILLA** ja että ne ovat tarkastettu!
* **Missä saa tupakoida?** Saako tiloissa polttaa **kynttilöitä ja tuikkuja?** Saako tehdä **ulkotulia?** Ja jos saa, niin minne - Opasta!
* Miten **pysäköinti** hoidetaan? Pelastuskalustolle säilyttävä aina vapaa pelastustie!
* **Pohjapiirros rakennuksesta** olisi hyvä löytyä ja siihen merkitä mistä löytyvät sammuttimet, poistumistiet ja hätäkatkaisijat (veden pääsulku ja sähkön päävirtakytkin)
* Talolle edes pieni **Ensiapukaappi** vähäisiä vahinkoja varten (Ensiapupakkaus, laastaria, sidostarvikkeita, kyypakkaus ja ensiapuohjeet)
* **OPASTA** tilan ja turvallisuus etukäteen kylätalon käyttäjille!
- Mistä löytyvät alkusammutus- ja EA-välineet talolta
- poistumistiet, hätänumerot
- mahdollisten uunien ja tulisijojen käyttö
- pelastus-/turvallisuussuunnitelma käytävä läpi

- kuinka paljon henkilöitä saa kerralla olla rakennuksessa sisällä!

**Tiivistettynä:**

**1)** selvitä ja arvioi vaaroja ja riskejä talolla ja siellä järjestettävissä tilaisuuksissa

**2)** kirjaa rakennuksen ja toiminnassa käytettävien tilojen turvallisuusjärjestelyt

**3)** laadi ohjeet asukkaille ja muille henkilöille onnettomuuksien ehkäisemiseksi sekä onnettomuus- ja vaaratilanteissa toimimiseksi

**4)** Kirjaa muut mahdolliset kohteen omatoimiseen varautumiseen liittyvät toimenpiteet.

**⇨ näiden asioiden kirjaamisesta muodostuu turvallisuussuunnitelma!**

**Pelastussuunnitelma tulee pitää ajan tasalla (=päivitettävä aika ajoin), ja siitä tulee tiedottaa työntekijöille ja taloa käyttäville henkilöille.**

* Huomioi että jos kylätalolla järjestetään yleisötilaisuus jossa osallistujia suuri määrä (vähintään 200 hlöä) tai tapahtumaan muun syyn takia liittyy merkittävä henkilö- tai paloturvallisuusriski, on tilaisuudesta laadittava erillinen **yleisötilaisuuden pelastussuunnitelma** (pelastuslaitokselle tiedoksi!) ja tehtävä tapahtumasta myös ilmoitus poliisille**.**
* Internetistä löytyy myös malleja ja pohjia pelastussuunnitelmille (myös nimellä turvallisuussuunnitelma).
* Tarkista oman alueesi pelastuslaitokselta haluavatko he kylätalon pelastussuunnitelman itselleen. Pelastussuunnitelma on kuitenkin saatettava Pelastusviranomaisen tietoon ja yleensä suunnitelma käydään yhdessä läpi paikan päällä.
* Todennäköisimpiä vaaratilanteita ovat mm
* sairauskohtaus
* tulipalo
* sähkökatko
* vesivahinko

**🟊 Pelastussuunnitelma tulee Pelastuslain (29.4.2011/379) mukaan laatia mm.**

* tiloihin, joita käytetään vähintään 20 henkilön tilapäiseen joukkomajoitukseen
* urheilu- ja näyttelyhalleihin, teattereihin jne sekä edellä mainittuja vastaaviin kokoontumispaikkoihin
* lakien ja asetusten nojalla kulttuuriomaisuutena suojeltuihin rakennuksiin ja kohteisiin
* Yleisötilaisuuksiin ja muihin tapahtumiin, joihin osallistuvien ihmisten suuren määrän tai muun erityisen syyn vuoksi sisältyy merkittävä henkilö- tai paloturvallisuusriski